***Напомена:*** *Пријевод овог прописа обезбиједила је Републичка изборна комисија, с циљем да се свима који су заинтересовани олакша учешће на изборима за националне савјете националних мањина. Овај пријевод не сматра се званичним правним актом и у случају било каквог неслагања, мјеродаван је једино текст прописа на српском језику.*

На основу члана 44 став 3, члана 52 став 4, члана 53 став 3 и члана 55 Закона о националним савjетима националних мањина („Службени гласник РС”, бр. 72/09, 20/14 – УС, 55/14 и 47/18),

Министар државне управе и локалне самоуправе доноси

**П Р А В И Л Н И К**

**о начину вођења посебног бирачког списка националне мањине[[1]](#footnote-1)**

**Члан 1**

Овим правилником ближе се уређују начин вођења посебног бирачког списка националне мањине (у даљем тексту: посебан бирачки списак) и друга питања која су од значаја за потпуно, тачно и ажурно вођење посебног бирачког списка.

**Члан 2**

Изjaва o пoдржaвaњу зaхтјeвa зa oбрaзoвaњe пoсeбнoг бирaчкoг спискa (Образац 1) одштампана је уз овај правилник и чини његов саставни дио.

**Члан 3**

Упис у посебан бирачки списак врши се искључиво на лични захтјев припадника националне мањине, који се својеручно потписан подноси у писаној форми органу јединице локалне самоуправе према мјесту пребивалишта, односно мјесту боравишта за интерно расељена лица.

Захтјев за упис у посебан бирачки списак (Образац 2) одштампан је уз овај правилник и чини његов саставни дио.

**Члан 4**

Орган управе јединице локалне самоуправе, по пријему захтјева за упис у посебан бирачки списак, по службеној дужности врши увид у јединствени бирачки списак који се води у Републици Србији, ради утврђивања постојања општих услова за стицање активног бирачког права код подносиоца захтјева.

Ако орган управе јединице локалне самоуправе на основу извршеног увида утврди да су испуњени општи услови из става 1 овог члана, доноси рјешење о упису у посебан бирачки списак.

Ако орган управе јединице локалне самоуправе утврди да подносилац захтјева не испуњава опште услове за стицање бирачког права, доноси рјешење којим се захтјев за упис у посебан бирачки списак одбија.

**Члан 5**

Брисање из посебног бирачког списка врши се по службеној дужности или на основу захтева за брисање, који се својеручно потписан подноси у писаној форми органу управе јединице локалне самоуправе према мјесту пребивалишта подносиоца захтева, односно мјесту боравишта за интерно расељена лица.

Захтјев за брисање из посебног бирачког списка (Образац 3) одштампан је уз овај правилник и чини његов саставни дио.

**Члан 6**

Посебан бирачки списак може водити и ажурирати један или више службеника који морају имати овлашћење руководиоца органа и квалификовани електронски сертификат издат од овлашћеног сертификационог тијела.

Ажурирање посебног бирачког списка, у смислу овог правилника, вршење је свих промјена у посебном бирачком списку (упис, брисање, измјена, допуна или исправка) на начин и по поступку утврђеним законом.

Министарство надлежно за вођење посебног бирачког списка (у даљем тексту: Министарство) преузима податке преко веб сервиса из јединственог бирачког списка који су потребни за ажурирање и вршење промјена по службеној дужности o бирaчимa кojи су уписaни у посебан бирачки списак.

**Члан 7**

Право на увид у посебан бирачки списак има сваки припадник националне мањине у циљу провјере личних података уписаних у посебан бирачки списак.

Увид у дио посебног бирачког списка може се извршити непосредно у општинској, односно градској управи у којој припадник националне мањине има пребивалиште, односно боравиште за интерно расељена лица, у складу са законом који уређује заштиту података о личности.

Увид у посебан бирачки списак, у складу са законом који уређује заштиту података о личности, може се извршити и електронским путем на званичној интернет страници Министaрства.

Oвлашћени представници подносилаца потврђених изборних листа имају право увида у посебан бирачки списак, као и увида у службену документацију на основу које орган надлежан за вођење посебног бирачког списка врши упис, брисање, измјене, допуне или исправке бирачког списка, у складу са законом.

**Члан 8**

Рјешење о закључењу посебног бирачког списка доноси и потписује министар надлежан за вођење посебног бирачког списка (у даљем тексту: Министар) или лице које он овласти и овјерава се печатом Министарства.

Министарство овјерава штампане изводе из тог списка разврстане по јединицама локалне самоуправе и бирачким мјестима.

Штампани изводи из посебног бирачког списка овјеравају се на тај начин што се на посљедњој страници извода штампа редни број бирача којим је закључен извод, потпис Министра или овлашћеног лица и отисак печата Министарства.

Након закључења посебног бирачког списка општинска, односно градска управа захтјев за упис промјена у посебан бирачки списак, с прилозима, доставља електронским путем Министарству без одлагања, а најкасније сљедећег дана уколико је захтјев примљен непосредно прије истека радног времена.

**Члан 9**

Разврставање бирача на бирачка мјеста утврђена рјешењем Републичке изборне комисије за јединицу локалне самоуправе, до момента закључења посебног бирачког списка и са стањем уписаним у посебан бирачки списак прије његовог закључења, врше општинске, односно градске управе.

По закључењу посебног бирачког списка разврставање бирача на бирачка мјеста за све јединице локалне самоуправе врши Министарство уз техничку и другу помоћ градских и општинских управа.

**Члан 10**

Даном ступања на снагу овог правилника престаје да важи Правилник о начину вођења посебног бирачког списка националне мањине („Службени гласник РС“, бр. 72/14 и 81/14 – исправка).

**Члан 11**

Овај правилник ступа на снагу наредног дана од дана објављивања у „Службеном гласнику Републике Србије“.

Број 110-00-00189/2018-27

У Београду, 6. августа 2018. године

Министар,

Бранко Ружић, с.р.

**ПРИЛОЗИ**

**Образац 1**

**изјава**

**припадника националне мањине о подражавању захтЈева за образовање ПОСЕБНОГ БИРАЧКОГ СПИСАК**

Подржавам захтјев за образовање посебног бирачког списка \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_националне мањине

(навести назив националне мањине)

Припадник националне мањине \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(име и презиме) (ЈМБГ) (адреса пребивалишта/боравишта)

Истовремено с потписивањем ове изјаве обавијештен сам о обради података о личности и пристајем на обраду података у складу са законом.

\_\_\_\_\_\_\_\_\_\_\_\_\_\_\_\_

(потпис)

Потврђује се да је ову изјаву \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ својеручно потписао.

(име и презиме)

Идентитет припадника националне мањине утврђен је на основу увида у личне исправе.

У складу с чланом 44 став 7 Закона о националним саветима националних мањина („Службени гласник РС“, бр. 72/09, 20/14 – УС, 55/14 и 47/18) накнада за овјеру се не наплаћује.

Ов. бр. \_\_\_\_\_\_\_\_\_\_\_\_\_\_\_\_

У \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_ у \_\_\_\_\_\_\_\_\_ сати.

(мјесто) (датум)

Надлежни орган за овјеру \_\_\_\_\_\_\_\_\_\_\_\_\_\_\_\_\_\_

(мјесто)

\_\_\_\_\_\_\_\_\_\_\_\_\_\_\_\_\_\_

(потпис)

\_\_\_\_\_\_\_\_\_\_\_\_\_\_\_\_\_\_

(име и презиме)

\_\_\_\_\_\_\_\_\_\_\_

НАПОМЕНА: Изјаву подносилац захтјева умножава у потребном броју примјерака. Изјаве се достављају сложене по азбучном реду презимена припадника националне мањине, у прилогу пописа свих припадника националне мањине који подржавају захтјев за образовање посебног бирачког списка, с тим што се попис доставља у писаном и у електронском облику (ЦД-у) и тако да у оба облика буде истовјетан. Захтјев за образовање посебног бирачког списка мора да подржи најмање 5% (а не мање од 300) припадника националне мањине за коју се подноси захтјев, према посљедњем попису становништва.

**Образац 2**

**ОПШТИНА** \_ \_ \_ \_ \_ \_ \_ \_ \_ \_ \_ \_ \_ \_, **ГРАД** \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

(назив јединице локалне самоуправе којој се подноси захтев)

**З А Х Т Ј Е В**

**за упис у посебан бирачки списак \_ \_ \_ \_ \_ \_ \_ \_ \_ \_ \_ националне мањине**

(назив националне мањине)

**Подносилац захтјева:**

Име и презиме бирача\_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

Име једног од родитеља бирача\_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

Бирачев јединствени матични број грађана

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |

Датум и мјесто рођења бирача \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

Пол бирача\_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

Мјесто и адреса пребивалишта бирача \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

Мјесто и адреса боравишта бирача за интерно расељено лице \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

\_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

Oпштина/Град\_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

Телефон \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

(није обавезно али је пожељно уписати)

Ја, \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_,

(име) (име оца) (презиме)

као припадник \_ \_ \_ \_ \_ \_ \_ \_ \_ \_ \_ \_ \_ \_ \_ националне мањине подносим захтјев за

(назив националне мањине)

упис у посебан бирачки списак моје националне мањине, у складу с чланом 32 ст. 1 и 2 и чланом 47 став 3 Закона о националним саветима националних мањина („Службени гласник РС“, бр. 72/09, 20/14 – УС, 55/14 и 47/18).

Истовремено с потписивањем овог захтјева обавијештен сам о обради података о личности и пристајем на обраду података у складу са законом.

Подносилац захтјева:

У \_ \_ \_ \_ \_ \_ \_ \_ \_ \_, дана \_ \_ \_ \_ \_ \_ \_ \_ \_

\_ \_ \_ \_ \_ \_ \_ \_ \_ \_ \_ \_ \_ \_ \_

(потпис)

НАПОМЕНА:Сви подаци попуњавају се читко, штампаним словима и идентично као што су уписани у личној карти.

**Образац 3**

**ОПШТИНА** \_ \_ \_ \_ \_ \_ \_ \_ \_ \_ \_ \_ \_ \_, **ГРАД** \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

(назив јединице локалне самоуправе којој се подноси захтјев)

**З А Х Т Ј Е В**

**за брисање из посебног бирачког списка \_ \_ \_ \_ \_ \_ \_ \_ \_ \_ \_ националне мањине**

(назив националне мањине)

**Подносилац захтјева:**

Име и презиме бирача\_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

Име једног од родитеља бирача\_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

Бирачев јединствени матични број грађана

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |

Датум и мјесто рођења бирача \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

Пол бирача\_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

Мјесто и адреса пребивалишта бирача \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

Мјесто и адреса боравишта бирача за интерно расељено лице \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

\_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

Oпштина/Град\_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

Телефон \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

(није обавезно али је пожељно уписати)

Ја, \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_,

(име) (име оца) (презиме)

подносим захтјев да будем брисан из посебног бирачког списка \_ \_ \_ \_ \_ \_ \_ \_ \_ \_ \_ \_

(назив националне мањине)

националне мањине, у складу с чланом 53 став 3 Закона о националним саветима националних мањина („Службени гласник РС“, бр. 72/09, 20/14 – УС, 55/14 и 47/18).

Истовремено с потписивањем овог захтјева обавијештен сам о обради података о личности и пристајем на обраду података у складу са законом.

Подносилац захтјева:

У \_ \_ \_ \_ \_ \_ \_ \_ \_ \_, дана \_ \_ \_ \_ \_ \_ \_ \_ \_

\_ \_ \_ \_ \_ \_ \_ \_ \_ \_ \_ \_ \_ \_ \_

(потпис)

НАПОМЕНА:Сви подаци попуњавају се читко, штампаним словима и идентично као што су уписани у личној карти.

1. "Службени гласник РС", број 61/18 [↑](#footnote-ref-1)